## Zápisnica

## z prvého riadneho zasadnutia Obecného zastupiteľstva Obce Slavec,

## konaného dňa 27.04.2021

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní/ verejnosť :** viď. príloha č. 1 k zápisnici

Z dôvodu vyhlásenia mimoriadnej situácie na území Slovenskej republiky vládou SR kvôli pandémii z ochorenia COVID-19 je zákaz uskutočnenia hromadných podujatí, rokovaní, zhromaždení a pod. Tento zákaz sa nevzťahuje na zasadnutia a schôdze štátnych orgánov a orgánov územnej samosprávy, ak sa vylúči verejnosť a kumulácia ľudí, občanov do skupín. Okrem poslancov a starostu obce Slavec prítomní sú zasadnutia iba hlavný kontrolór, ekonóm a samostatný odborný referent obecného úradu. Verejnosť bude s výsledkom tohto rokovania obecného zastupiteľstva upovedomená a informovaná zverejnením uznesení a zápisnice z rokovania dňa 27.4.2021 na webovej stránke obce Slavec.

S prísnym dodržiavaním protiepidemiologických opatrení sa začalo rokovanie. ( dezinfekcia objektu: exteriér, interiér, vchodové dvere, zábradlie, kľučky, pracovný stôl, PC, telefóny a pod. ) v zasadacej miestnosti obecného úradu. Poslanci s použitím ochranných rúšok, s dezinfekciou rúk, s požitím vlastných písacích potrieb sedeli vo vzdialenosti 2m od seba.

**PROGRAM:**

1. Otvorenie zasadnutia
2. Schválenie programu a overovateľov zápisnice , určenie zapisovateľa
3. Voľba návrhovej komisie
4. Ročná správa o kontrolnej činnosti hlavného kontrolóra za rok 2020
5. Správa o výsledku následnej fin. kontroly december 2020
6. Kontrola plnenia uznesení
7. Žiadosť o finančný príspevok FOR REGION, n. o. Nadabula
8. Všeobecné záväzné nariadenie obce Slavec č.1/2021 o nakladaní s komunálnymi odpadmi a s drobnými stavebnými odpadmni na území obce Slavec – návrh
9. Rekonštrukcia a modernizácia miestneho rozhlasu vo Vidovej – inštalácia beztrôtového MR ( vysielač, prijímač )
10. Nákup dopravného prostriedku – návrh
11. Oprava miestnej komunikácie – návrh
12. Nákup pozemku ,,Lörincz kert“
13. Rôzne a) Materská škola – vypracovanie projektovej dokumentácie
14. Miestny vodovod – anketa o pripojení
15. Čierna skládka v k.ú. Vidová
16. Galileo Corporation s.r.o. - mobilná aplikácia ,,V obraze”
17. Diskusia
18. Záver

**K bodu č. 1 Otvorenie zasadnutia**

Rokovanie OZ otvoril Gejza Ambrúš starosta obce. Srdečne privítal všetkých prítomných poslancov. Plný počet prítomných poslancov znamená , že sú uznášania schopní. ( viď. príloha č. 1 – listina prítomných )

**K bodu č. 2 Schválenie programu a overovateľov zápisnice, určenie zapisovateľa**

Starosta obce Slavec prečítal program zasadnutia ( viď. príloha č. 2). S programom ako i všetkými materiálmi s ním súvisiacich boli poslanci e-mailom už vopred oboznámení. Starosta navrhuje za overovateľov zápisnice: poslancov: Attilu Szekeresa a Ing. Ladislava Csefu. Za zapisovateľku zápisnice z 1. zasadnutia OZ starosta obce Slavec určil samostatného odborného referenta Timeu Ambrušovú. Z prítomných poslancov k programu zasadnutia a k návrhu overovateľov zápisnice nemal nik pripomienku. Jednohlasne sa uznieslo, že 1. riadne zasadnutie OZ bude prebiehať na základe programu, ktorý bol v pozvánke uvedený , zároveň schvaľujú i navrhovaných overovateľov.

Návrh na uznesenie :

**Uznesenie č. 01/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e**

 **a)** program rokovania 1. riadneho zasadnutia OZ .

**b)** overovateľov zápisnice z 1. riadneho zasadnutia OZ nasledovne: Attila Szekeres, Ing. Ladislav Csefo

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 Voľba návrhovej komisie**

Starosta obce navrhuje schváliť návrhovú komisiu v zložení Eva Lőrinczová Ing. Štefan Vidinsky, Tomáš Kovács. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 02/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** návrhovú komisiu v zložení: Eva Lőrinczová Ing. Štefan Vidinsky a Tomáš Kovács.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Ročná správa o kontrolnej činnosti hlavného kontrolóra za rok 2020**

Dňa 15.02.2021 bolo na obecnom úrade v Slavci zaregistrovaný list od hlavnej kontrolórky ( ďalej len HK ) obce Slavec spis. č. 49-01/2021 – ročná správa o kontrolnej činnosti HK za rok 2020. ( viď. príloha č. 3) Táto správu bola e-mailom poslancom vopred preposlaná. Zo strany poslancov neboli k tejto správe obratom zaslané žiadne námietky ani dotazy.

OZ túto správu berie na vedomie.

Návrh na uznesenie:

**Uznesenie č. 03/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** ročnú správu o kontrolnej činnosti hlavného kontrolóra za rok 2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Správa o výsledku následnej finančnej kontroly ( vedenie pokladne )**

V súlade s ustanovením § 18D a § 18E zákona č. 369/1990 Zb. o obecnom zriadení v znení zmien a doplnkov hlavná kontrolórka obce Slavec vykonala podľa plánu kontrolnej činnosti HK na II. polrok 2020 kontrolu nakladania s finančnou hotovosťou, príjmov a výdavkov a vedenia pokladne obecného úradu Slavec za obd. december 2020. Správa bola tiež vopred e-mailom preposlaná poslancom OZ k nahliadnutiu. ( viď. príloha 4). OZ túto správu berie na vedomie.

Návrh uznesenia :

**Uznesenie č. 04/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** informatívnusprávu hlavného kontrolóra o výsledku následnej finančnej kontroly a to vedenie pokladne za obd. XII.2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Kontrola plnenia uznesení**

Hlavný kontrolór obce Slavec Katarína Hubayová preposlala dňa 27.04.2021 pre Obec Slavec svoju informatívnu správu o vykonaní kontroly plnenia uznesení OZ v Slavci spis č. 45-01/2021. Kontrolovala plnenie uznesení č. 95-105. Poslanci OZ boli s týmto vyhodnotením vopred e-mailom informovaní. OZ túto správu berie na vedomie.

Vyhodnotenie uznesení – viď. príloha č. 5 k zápisnici.

Návrh na uznesenie:

**Uznesenie č. 05/2021:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu podanú hlavným kontrolórom o plnení uznesení z predošlého zasadnutia ( uznesenia OZ Slavec č. od 47/2019 - - do 56/2019)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 7 Žiadosť o finančný príspevok – FOR REGION, n.o. Nadabula**

Obec Slavec zaregistrovala dňa 22.03.2021 žiadosť o finančný príspevok zaslanú od FOR REGION, n.o. Nadabula . Finančný príspevok -spis č. 143-01/2021 ( viď. príloha č. 6 ) žiadajú v zmysle novelizácie zákona o sociálnych službách 448/2008 Z. z. o finančný príspevok na odkázanosť a prevádzku vo výške 1,86 €/ klient za jeden mesiac. V tomto zariadení je odkázaný na sociálnu službu zatiaľ iba jeden občan, menovite Valentín Borzy. Obecné zastupiteľstvo nemalo k žiadosti žiadne pripomienky a jednohlasne schvaľujú finančný príspevok na rok 2021 vo výške 22,32 € € pre FOR REGION, n.o., Nadabula.

Návrh uznesenia:

**Uznesenie č. 06/2021**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e**  poskytnutie finančného príspevku na rok 2021 vo výške 22,32 € pre FOR REGION, n.o., Nadabula .

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 8 Všeobecné záväzné nariadenie obce Slavec č. 1/2021 o nakladaní s komunálnymi odpadmi a s drobnými stavebnými odpadmi na území obce**

Dôvodom vypracovania návrhu nového všeobecného záväzného nariadenia ( ďalej len ,,VZN “) o nakladaní s komunálnymi odpadmi a s drobnými stavebnými odpadmi na území obce Slavec je skutočnosť, že doposiaľ platné VZN č. 2/2016 o nakladaní s odpadmi a s drobnými stavebnými odpadmi zo dňa 30.6.2016 na ktorom sa OZ obce Slavec uznieslo uznesením č. 20/2016 obsahovalo mnohé zbytočné, nepresné a neúplné údaje a formulácie. Vzhľadom na množstvo úprav, ktoré bolo potrebné urobiť, bolo účelnejšie spracovať nové znenie VZN. Návrh uvedeného VZN bol vyvesený na úradnej tabuli ako i zverejnený na webovej stránke obce Slavec od 16.03.2021. Nikto nemal proti tomu pripomienky.

Návrh uznesenia :

**Uznesenie č. 07/2021**

Obecné zastupiteľstvo Obce Slavec podľa § 4, 6 a 11 ods.4 písm. g) zákona č. 369/1990 Zb. o obecnom zriadení v z. n. p.

1. **uznáša sa** na Všeobecnom záväznom nariadení obce Slavec č. 1//2021 o nakladaní s komunálnymi odpadmi a s drobnými stavebnými odpadmi na území obce Slavec
2. **ruší** VZN Obce Slavec č. 2/2016 o nakladaní s komunálnymi odpadmi a s drobnými stavebnými odpadmi na území obce Slavec, na ktorom sa OZ uznieslo dňa 30.6.2016 uznesením č. 20/2016 .

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 9 Rekonštrukcia a modernizácia miestneho rozhlasu vo Vidovej – inštalácia bezdrôtového MR ( vysielač, prijímač )**

Nakoľko miestny rozhlas ( ďalej len ,,MR“) vo Vidovej je do dnešného dňa je iba čiastočne funkčný, je rozmontovaný, bez obsluhy. Nikto tam nehlási. Dôležité informácie , ktoré nám treba poskytnúť občanom formou hlásenia v miestnom rozhlase sa nahrádzajú tlačou oznámení a plagátov, ktoré sa zverejňujú vyvesením na úradnej tabuli a na web stránke obce Slavec Z uvedeného dôvodu starosta obce navrhuje miestny rozhlas vo Vidovej zrekonštruovať, resp. modernizovať. Namontovať vysielač-prijímač, ktorý by bol súčasne funkčný s MR v Slavci. Ak by sa hlásilo v MR v Slavci, počuli by to i Vidovčania.

Návrh na uznesenie:

**Uznesenie č. 08/2021**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **p o v e r u j e** starostu obce Slavec o vyžiadanie cenových ponúk na rekonštrukciu a modernizáciu miestneho rozhlasu vo Vidovej .

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

 **K bodu č. 10 Nákup dopravného prostriedku – návrh**

 V tomto bode programu zasadnutia starosta obce Slavec navrhuje nákup dopravného prostriedku a to traktorového nosiča veľkokapacitného kontajnera ( ďalej len ,,VKK“) . Zo dňa na deň obecný úrad rieši odvoz VKK. Zrejme a žiaľ pre občanov nestačia 110l kuka nádoby na smeti v domácností. Čoraz viac a viac nosia a produkujú komunálny odpad do VKK. Zvyšuje sa tým množstvo ton odpadu ale i náklady na odvoz odpadu s ním spojené. Ak by Obec mala svoj traktorový nosič , vysvetľuje starosta svoj návrh, Obec by vedela sama zabezpečiť odvoz VKK na zberný dvor. Traktorový nosič by bol využitý i na iné účely ako napr. prevoz obecného Minibagra.

Návrh uznesenia :

**Uznesenie č. 09/2021**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.   **p o v e r u j e**  starostu obce Slavec o vyžiadanie cenových ponúk na nákup dopravného prostriedku - traktorový nosič kontajnerov.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

 **K bodu č. 11 Oprava miestnej komunikácie – návrh**

**-------------------------------------------------------------------------------------------------------------**Poľná cesta ( viď. príloha č. 10 ) , ktorá vedie z intravilánu obce Slavec do extravilánu k Slanej cez železničné priecestie parc. č. C-KN 387/1, 500/2 je vo zlom dezolátnom stave. Starosta obce v tomto bode programu navrhuje túto cestu dať opraviť s JCB, vyrovnať s Gréder, posypať štrkom a pod. Súkromne hospodáriaci roľníci pôsobiace u nás v k. ú. Slavec tiež značne podieľajú na poškodení poľnej cesty so svojimi poľnohospodárskymi strojmi. Sami navrhujú vzájomnú aj sponzorskú pomoc vo forme kameňa 4x 20 ton , od Carmeusu Slovakia dostaneme ako sponzorský dar tiež vo forme kameniva – štrk 250 ton.

Návrh uznesenia :

**Uznesenie č. 10/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s ú h l a s í s**opravou miestnej komunikácie ( poľná cesta ) nachádzajúca sa v k. ú. Slavec na parc. C-KN č. 387/1, 500/2 v hodnote ( maximálna výška nákladov ) do 3.500,-€.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 12 Nákup pozemku ,, Lörincz kert“ :**

Na predchádzajúcom zasadnutí OZ sa jednalo o nehnuteľnostiach , ktoré by boli vhodné na výstavbu zberného dvora resp. na detské ihrisko alebo na iné účely. Starosta dostal za povinnosť zistiť záujem vlastníkov o predaj týchto pozemkov. Jedná sa o parcelu v k. ú. Slavec registra ,,E“ č.249 , TTP s výmerou 3408 m2 vedená na LV č. 503. ( viď. príloha č. 8 ) Po osobnom jednaní s vlastníkmi, o predaj majú záujem vlastníci nehnuteľností a to : Žemličková Ida a Lörinczová Margita v hodnote za 1.500,- €/ osobne.

Návrh na uznesenie k bodu č. 12.1. :

**Uznesenie č. 11/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **schvaľuje** odkúpenie nehnuteľnosti, ktorá je u Správy katastra v Rožňave , v k. ú. Slavec vedená na LV č. 503 ako : parc. č. 249 KN-E trvalý trávnatý porast vo výmere 3408 m2 a ako vyplýva z LV pod časťou B patrí predávajúcemu vlastníkovi ( účastníkovi právneho vzťahu v poradí 1. ) v podiele 1/3 Žemličková Ida r. Parditková , 049 51, Kružná č. 10 za kúpnu cenu v hodnote: 1.500,00 € ( slovom: tisícpäťsto eur )
2. **ukladá** : starostovi obce Slavec uzavrieť kúpno-predajnú zmluvu s predávajúcim: Žemličková Ida r. Parditková , 049 51, Kružná č. 10

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

 Návrh na uznesenie k bodu č. 12.2.

 **Uznesenie č. 12/2021**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **schvaľuje** odkúpenie nehnuteľnosti, ktorá je u Správy katastra v Rožňave , v k. ú. Slavec vedená na LV č. 503 ako : parc. č. 249 KN-E trvalý trávnatý porast vo výmere 3408 m2 a ako vyplýva z LV pod časťou B patrí predávajúcemu vlastníkovi ( účastníkovi právneho vzťahu v poradí 4. ) v podiele 1/3 Lörinczová Margita r. Lörinczová , 049 11, Slavec č. 132 za kúpnu cenu v hodnote: 1.500,00 € ( slovom: tisícpäťsto eur )
2. **ukladá** : starostovi obce Slavec uzavrieť kúpno-predajnú zmluvu s predávajúcim: Lörinczová Margita r. Lörinczová , 049 11, Slavec č. 132

**K bodu č.13 Rôzne:**

Z dôvodu mimoriadnej situácie kvôli COVID 19 starosta obce v tomto bode programu stručne informuje prítomných o tematických okruchoch, ktoré vyžadujú pozornosť, riešenie, vybavenie atď.

1. Materská škola – budova MŠ je v zlom dezolátnom stave. Vyžaduje úplnú rekonštrukciu. Plánujeme podať žiadosť o nenávratný finančný príspevok do SIEA alebo do IROP. K tomu treba zadať vypracovať projektovú dokumentáciu.
2. Miestny vodovod – keďže do dnešného dňa ešte nemáme v prevádzke miestny vodovod , napriek tomu že máme postavený Vodojem i uložený vodovod v obci, domácnosti nie sú na to napojené. Starosta navrhuje rozposlať anketu pre občanov na zistenie ich vážneho záujmu o pripojenie.
3. Opäť sa našla v k. ú. Vidová veľká čierna skládka komunálneho, zmesového odpadu. Obec dostala za povinnosť túto skládku zlikvidovať. Teraz by bol vhodný jeden traktorový nosič kontajnerov o čom sa jednalo i v predchádzajúcom 10. bode programu zasadnutia.
4. Michal Vrbka – regionálny manažér pre stredné a východné Slovensko firmy Galileo Corporation s.r.o. zaslal pre našu Obec cenovú ponuku na mobilnú aplikáciu ,, V obraze“ viď. príloha č. 9 – kópia spisu 118/2021 z 1.3.2021. Je na zváženie poslancov či je to potrebné pre občanov a či nie. Jednorázová platba s DPH 708,- € + ročný poplatok 222,- € s DPH. Z dôvodu, že je naša obce malá a z dôvodu nízkeho počtu záujemcom ( 33 stiahnutí počas skúšobnej doby v čase mimoriadnej situácie ) poslanci sa rozhodli že sa neobnovuje táto aplikácia.

**Diskusia:**

z dôvodu mimoriadnej situácie sa na rokovaní krátko diskutovalo. V snahe bolo programové body prerokovať čo najkratšom čase. Rokovanie sa malo konať v dĺžke menej než 45 min.

Poslanec Ing. Š. Vidinsky: vyjadruje svoj záujem o podrobný rozpis – zostavu pohľadávok k 31.12.2020

Poslanec T. Kovács – navrhuje opraviť zábradlie na moste na Slanej. Pokladá to za prvoradé, než opraviť poľnú cestu , ktorá k nej vedie. Po krádeži zábradlia v predchádzajúcich rokoch, na moste už z toho nič nezostalo. Prechod mostom bez zábradlia je pre občanov veľmi nebezpečné.

Starosta obce Slavec: brána MŠ bude z bezpečnostných dôvodov od dnešného dňa zatvorená. Deti sa tam hrajú, pričom ihrisko hojdačky úž nie sú bezpečné, v posledných dňoch búchali i na vchodové dvere MŠ.

Poslanec T. Kovács: navvrhuje vyložiť tam tabuľu s nápisom: ,, Súkromný pozemok, vstup zakázaný!“ , alebo nápis: ,,Uzatvorené – ihrisko nevyhovujúce bezpečnostným požiadavkám“

Poslanec Ing. Š. Vidinsky- odporúča deťom sa hrať na neoficiálnom futbalovom ihrisku, pre bezpečnosť resp. vytvoriť obecnú políciu, podľa jeho vedomostí sa presúvajú právomoci policajného zboru SR na Obce

Starosta obce Slavec: navrhuje zabezpečiť kamerový systém tak do Slavca ako i do Vidovej

Poslanec: T. Kovács- podľa jeho vedomostí, dobre fungujúci kamerový systém je namontovaný v obci Dlhá Ves. Odporúča osobné stretnutie so starostom obce DlháVes s p. Tomášom Novákom

Poslankyňa E. Lörinczová : navrhuje schváliť odmenu pre starostu obce Slavec

Poslanec Ing. Š. Vidinsky: tento bod sa bude prerokovávať na najbližšom zasadnutí

 **K bodu č. 12 Záver :**

Starosta obce Slavec Gejza Ambrúš poďakoval prítomným za účasť na I. zasadnutí OZ a tým zasadnutie Obecného zastupiteľstva v obci Slavec ukončil. Zasadnutie OZ bolo ukončené o 18:05 hod.

V Slavci, 27.04.2021

Zapísal/(a): Timea Ambrušová .........................

 ............................................

 Gejza Ambrúš

 starosta obce

Overovatelia zápisnice:

Attila Szekeres .......................................

Ing. Ladislav Csefo .......................................